
1. Pirminė kristalizacija
Kristalizacija - tai kristalų atsiradimas ir augimas, kai medžiaga pereina į termodinamiškai stabilesnę būseną. Kristalizacija vadinama pirmine, kai ji prasideda skystame, t. y. išlydytame metale, ir antrine - kai nauji kristalai pakeičia senuosius jau sukietėjusiame metale.
Kietame metale atomai išsidėstę tvarkingai ir sudaro elemtiariasias gardeles, kurios taisyklingai susigrupuoja kristalinėse gardelėse. Taip atomai išsidėstę periodiškai per visą gardelę arba jos fragmentus visomis kryptimis. Toks išsidėstymas vadinamas tolimąja tvarka. Jo schema
)
 (
Vaizduojama 1 paveiksle, a. Atomai,
išsidėstę kristalinių plokštumų susikirtimo vietose,
vadinamose mazgais, nėra stabilūs, bet švytuoja
apie pusiausvyros padėtis. Kylant temperatūrai,
švytavimo amplitudė didėja, atomai pradeda
susidaužti, jie išstumiami iš savo vietų ir pagausėja
vakansijų. Kai vakansijų tankis pasidaro kritinis,
tuomet gardelė suyra - metalas išsilydo. Išlydytas
jis tarsi susidaro iš kieto metalo "nuolaužų". Kylant
skysto metalo temperatūrai, šios "nuolaužos"
smulkėja Atomai čia taip pat švytuoja apie
)
 (
pusiausvyros padėtis, tačiau šių padėčių vietos keičiasi. Atomų deriniai išlydytame metale juda netvarkingai. Artimieji atomai lieka išsidėstę tvarkingai, tačiau tik nedideliais atstumais. Toks išsidėstymas vadinamas artimąja tvarka. Jo schema vaizduojama 1 paveiksle, b. Kadangi išlydytame metale netvarkingumas didesnis, tai ir šio metalo tūris didesnis (iki 10%). Tačiau kai kurių metalų, pavyzdžiui, Bi, Sb, Ga, yra reta kristalinė gardelė, todėl lydymosi metu jų tūris gali sumažėti.
 
Skystame metale netvarkingai judėdami atomai atsitiktinai, nedideliuose mikrotūriuose gali išsidėstyti taip, kaip kietame. Aukštoje temperatūroje šie deriniai išyra. Tokios laikinos, dėl netvarkingo atomų judėjimo susidarančios sankaupos, taip pat kaip ir laikini cheminės sudėties, energijos arba šilumos pasiskirstymo nukrypimai nuo vidutinių reikšmių, vadinami fliuktuacijomis. Kai išlydyto metalo temperatūra yra artima pusiausvirai, atsitiktinai susidarę deriniai gali išlikti. Jeigu iš skysto metalo prie tokio derinio prisijungia bent vienas atomas, tai prasideda kristalizacija. Išliekantys deriniai vadinami pirminiais kristalizacijos centrais arba užuomazgomis. Kieto metalo užuomazgos gali išlikti tada, kai esamoje temperatūroje toks atomų išsidėstymas atitinka žemesnį laisvosios lygį, negu jų išsidėstymas skystame metale, t. y. kai lydalas pusiausvyros temperatūros atžvilgiu yra šiek tiek peraušintas. Šio peraušinimo laipsnis dT vaizduojamas laisvųjų energijų kitimo schemeje (žr. 2 paveikslą, a). Kristalizacijos temperatūra $T_{krist}$ yra žemesnė už pusiausvyros $T_s$ ir todėl metalui pereinant į kietą būseną laimima laisvosios energijos $dF = F_1 - F_2$ ($F_1$ - skystosios būsenos laisvoji energija, $F_2$ - kietosios būsenos laisvoji energija). Kai išlydytas metalas aušinamas greičiau, tai kristalizacija prasideda žemesnėje temperatūroje - lydalas labiau peraušinamas. Todėl tarp skystosios ir kietosios fazių susidaro didesnis laisvųjų energijų skirtumas: $dF' = F'_1-F'_2$.
 
Svarbiausioji sąlyga, kad vyktų kristalizacija, t. y. kad susidariusios užuomazgos augtų, tokia - šių užuomazgų augimas turi mažinti visos sistemos - skystosios ir kietosios fazės visumos - laisvosios energijos lygį. Kietosios fazės, kurios laisvoji energija mažesnė, susidarymas tuo labiau mažina visos sistemos energiją, kuo didesnis šios fazės tūris V. Tačiau susidarant naujai fazei, atsiranda skiriamasis paviršius tarp naujos (kietosios) ir senosios (skystosios) fazių. Skiriamiesiems paviršiams būdingas lyginamasis įtempis $\sigma$, kuris laisvąją energiją didina tuo labiau,
)
 (
a b
1 pav. Tolimoji tvarka kietame metale (a) ir artimoji
tvarka išlydytame metale (b)
)
 (
kuo didesnis skiriamojo paviršiaus plotas S. Laisvoji energija gali padidėti ir tada, kai augančios
užuomazgos besiliesdamos vienos kitas iškreipia. Šis laisvosios energijos pokytis pažymėtas raide $\Delta$. Taigi
susidariusios užuomazgos augimas priklauso nuo bendro šių veiksnių poveikio - ar jie laisvąją energiją
didina ar mažina. Šių veiksnių priklausomybė nuo susidariusios užuomazgos dydžio r, vaizduojama 2
paveiksle, c. Mažos užuomazgos (r < r$_{krit}$) augimas didintų energiją, todėl užuomazga iširtų. Ji augs tik
tuomet, kai bus didesnė už tam tikrą kritinę reikšmę r$_{krit}$, nes tik tada užuomazgos augimas mažins laisvąją
energiją.
Kritinio užuomazgos dydžio reikšmė priklauso nuo išlydyto metalo peraušinimo laipsnio: kuo
daugiau peraušinama, t. y. kuo žemesnėje temperatūroje prasideda kristalizacija, tuo daugiau laisvosios
energijos sumažėja dėl didėjančio užuomazgos tūrio, tuo mažesnė gali būti pirminė užuomazga.
Užuomazgos išlikimo sąlyga (suminis laisvosios energijos pokytis vykstant kristalizacijai dE) gali būti
išreiškiama tokia Gibso pasiūlyta priklausomybe:
)
 (
Kristalizuojantis lygiagrečiai vyksta du reiškiniai: pirma, atsiranda vis naujų užuomazgų, ir, antra,
susidariusios užuomazgos auga, nes prie jų, pratęsdami besiformuojančią kristalinę gardelę, iš išlydyto
metalo prisijungia vis nauji atomai. Procesas baigiasi, kai nelieka skysto metalo. Tokia pirminio
kristalizavimosi eigos schema parodyta 3 paveiksle.
)
 (
Kai kristalizacijos temperatūra
nedaug žemesnė už pusiausvyros,
užuomazgoms atsirasti sąlygos nepalankios -
skystą ir kietą būseną skiria nedidelis
laisvosios energijos skirtumas. Užuomazgų
gausėja lėtai. Jos sparčiau auga. Todėl išauga
)
 (
nedaug, bet stambių grūdelių. Greičiau aušinant labiau ir peraušinama - temperatūra prieš prasidedant
kristalizacijai nukrenta žemiau. Todėl geresnės sąlygos užuomazgoms gausėti. Kai užuomazgų daug, iš jų
tegal i išaugti tik smulkūs grūdeliai. Užuomazgų gausėjimo greičio ($\nu_g$) ir jų augimo greičio ($\nu_a$)
priklausomybė nuo peraušinimo laipsnio vaizduojama 4 paveiksle.
Smulkiagrūdžio metalo mechaninės savybės yra geresnės negu tos pačios cheminės sudėties
stambiagrūdžio metalo: didesnis smūginis tąsumas bei atsparumas nuovargiui, aukštesnė takumo riba.
Todėl dažnai pageidautina, kad pirminės kristalizacijos metu susidarytų smul-kiagrūdė struktūra. Tai
galima pasiekti dviem būdais: pirma, greitinti aušinimą, (jei dėl to liejiniuose nesusidaro per dideli
tempimai), ir, antra, į išlydytą metalą pridėti modifikatorių - medžiagų kurios arba sudaro pirminės
kristalizacijos centrus, arba stabdo jų augimą, t. y. keičia kristalizacijos eigą. Kadangi modifikatorių
dedama nedaug, tai šios priemaišios kitoms lydinio savybėms didelės reikšmės neturi.
)
 (
2 pav. Pirminė kristalizacija: a - laisvosios energijos kitimas, b - pirminės užuomazgos atsiradimas, c - pradinio užuomazgos dydžio r įtaka kristalizacijos laisvajai energijai
)
 (
3 pav. Kristalizacijos mechanizmo schema
)


 (
Smulkūs grūdeliai susidaro ir tuomet, kai
išlydytas metalas, prieš išpilstant į formas, šiek tiek
paaušinamas. Tai ypač efektyvu, kai metale yra
nelydžiu priema išų. Tuo tarpu perkaitintas lydalas, t.
y. aukšta užpylimo temperatūra, sudaro sąlygas
išaugti stambiems grūdeliams.
Skysto metalo terpėje augdamos pirminės
užuomazgos iš pradžių išlaiko taisyklingą atomų
išsidėstymą. Tačiau vėliau, kai jos pradeda liestis,
augančių kristalų forma iškreipiama. Todėl
kristalizacijai baigiantis suauga savo ribomis
netaisyklingos formos kristalitai, vadinami
grūdeliais. Susikristalizavusio metalo savybėms turi
įtakos ne tik metalo grūdelių dydis, bet ir forma.
Abu šie rodikliai priklauso nuo kristalizacijos
)
 (
sąlygų: aušinimo greičio ir kryptingumo, metalo užterštumo priemaišomis ir skysto metalo užpylimo temperatūros.
 
Realiomis sąlygomis metalas kristalizuotis dažniausiai pradeda nuo formos sienelių. Kadangi sienelių temperatūra daug žemesnė negu užpilamo metalo, tai skystas metalas, liesdamasis su jomis, staiga aušta ir kristalizuojasi, sudarydamas ploną, labai smulkių, įvairiai orientuotų lygiaašių grūdelių plutelę. Kadangi iš pradžių šiluma sienelėms atiduodama intensyviai ir kryptingai, tai nauji kristalai taip pat auga kryptingai - prieš atiduodamos šilumos srautą. Susidaro stiebiniai kristalai, po to pailgi
)
 (
šakoti dendritiniai (dendron - graikiškai medis).
Palaipsniui formos sienelių temperatūra kyla,
išlydyto metalo - žemėja, šiluma atiduodama ne taip
intensyviai ir kryptingai. Todėl pradeda formuotis
stambūs lygiaašiai kristalai. Šių keturių sluoksnių
schema vaizduojama 5 paveiksle.
Taigi stingstančiame metale gali susidaryti
dviejų pagrindinių formų kristalai: lygiaašiai ir
dendritiniai. Lygiaašiai kristalai susidaro, kai šiluma
atiduodama lėtai (kai žemesnė užpilamo metalo
temperatūra, formos sienelės pakaitintos ir didelė
skysto metalo masė). Papildomomis priemonėmis -
)
 (
vibracija, skystą metalą prapučiant inertinėmis dujomis arba modifikuojant - galima pasiekti, kad visą
sustingusio metalo masę sudarytų lygiaašiai kristalai. Lieto metalo struktūrai būdingesnė dendritinė
sandara. Dendritai - šakoti kristalai. Jų principinė schema ir susidarymas vaizduojami 4.6 paveiksle.
Dendritai susidaro todėl, kad užuomazgų gardelės yra anizotropiškos. Įvairių krypčių
kristalografinėse plokštumuose yra nevienodas atomų skaičius. Mažiausią laisvosios energijos lygį atitinka
tie paviršiai, kuriuose atomai išsidėstų mažiausiu kampu. Todėl ir pagrindinė kristalito augimo kryptis
sutampa su plokštuma (yra jai statmena), kurioje atomai išsidėstų tankiausiai. Pagrindinė, kartu ir
intensyviausia augimo kryptis vadinama pirmos eilės dendrito ašimi. Kristalizuojantis pirmajai dendrito
ašiai, išsskiria slaptoji kristalizavimosi šiluma ir apie šią ašį esančio skysto metalo temperatūra gali kiek
pakilti. Dėl to sumažėja vietinis peraušinimas ir pablogėja sąlygos kristalizacijai vykti kitomis kryptimis.
Todėl antros eilės ašys vystosi silpniau ir ne per visą pirmosios ašies ilgį, dažnai gana vienodais intervalais.
Jų krypčių statmenumas aiškinamas didesniu sukietėjusio metalo laidumu šilumai, t. y. kryptingu
šilumos atidavimu.
)
 (
4 pav. Kristalizacijos greičio priklausomybė nuo
aušinimo greičio (peraušinimo laipsnio): Va -
užuomazgų augino greitis, Vg - užuomazgų gausėjimo
greitis
)
 (
5 pav. Susikristalizavusio metalo sandara: 1 - formos sienelė, 2 - pluta, 3 - stiebiniai kristalai, 4 - dentritiniai kristalai, 5 - lygiaašiai kristalai
)
 (
Dar silpnesnės yra trečios eilės ašys. Vėliausiai
sukietėja tarp-šakiuose likęs metalas. Dendritams
plėstis į šonus dažnai trukdo ir šalimais augantys
kiti stiebiniai kristalai.
Dendritiniai kristalai gali užpildyti visą
liejinio tūrį, kai išlydytas metalas perkaitintas arba
labai grynas. Tokio sukietėjusio metalo sandara yra
tanki ir kokybiška, be didesnių tuštumėlių ir dujų
pūslelių. Tačiau dendritų suaugimo vietos yra
retesnės ir labiau užterštos priemaišomis, todėl tokį
metalą apdirbant spaudimu, suaugimo vietose gali
atsirasti plyšių. Nepageidautina, kad transkristalinę
dendritinę sandarą turėtų mažiau plastiški metalai,
taip pat plienas. Plastiškesni metalai, pavyzdžiui,
)
 (
varis ir jo lydiniai, atsparesni tokių plyšių susidarymui, todėl tanki dendritinė jų liejinių sandara pageidautina.
 
2. Lietojo metalo defektai
 
Lietojo metalo defektai skirstomi į dvi grupes: susiję su fiziniu nevientisumu, ir susiję su netolygiu cheminės sudėties pasiskirstymu. Fizinių nevientisumu dažniausiai susidaro dėl subėgimo - skysto metalo tūrio sumažėjimo kristalizuojantis. Būdingas atvejis - korėtumas. Jis susidaro kristalams tarpkristalinėse ertmėse atkirtus skysto metalo likučius nuo pagrindinės skysto metalo masės. Kai liejimo formos elementai trukdo laisvai susitraukti stingstančiam metalui, susidaro įtempiai ir gali atsirasti plyšių. Fiziniai nevientisumai, atsirandantys dėl netikslios liejimo technologijos arba netinkamos liejinio konstrukcijos, nagrinėjami specialiuose liejininkystės kursuose ir todėl čia neaptariami.
Netolygus cheminių elementų pasiskirstymas kristalizacijos metu vadinamas likvacija. Pagal lydinio, kuriame šie elementai išsidėstę netolygiai, tūrį, likvacija skirstoma į dvi grupes: mikrolikvaciją ir makrolikvaciją.
)
 (
Yra dvi mikrolikvacijos atmainos: *intrakristalinė* ir *dendritinė*. Jos priežastis
nusako Vant Hofo dėsnis: kai skystą lydinį sudaro skirtingos lydimosi
temperatūros komponentai, tai iš pradžių kristalizuojasi metalas su sunkiau
lydžių komponentų atomų pertekliumi. Tokio kristalo schema vaizduojama 7
paveiksle. Centrinėje dalyje, kuri pažymėta raide $x_1$ palyginti su vidutine
metalo sudėtimi, yra perteklius to elemento, kurio lydimosi temperatūra
aukštesnė. Kito, vidurinio sluoksnio sudėtis gali atitikti vidutinę lydinio sudėtį
$x_2$. Grūdelio paviršiuje yra lydesnio komponento atomų perteklius, pažymėtas
raide $x_3$. Šie sluoksniai schemoje išskirti sąlyginai, nes realiame kristalite
koncentracija keičiasi nuosekliai.
Vieno kristalito mikrotūrių cheminė sudėtis skiriasi nedaug, nes
aukštios temperatūros...
)
 (
kristalitai nedideli. Kadangi aukštoje temperatūroje intensyvi difuzija, tai, kol metalas ataušta, cheminė grūdelių sudėtis išsilygina. Dendritiniai kristalai didesni, todėl ir cheminiai elementai pasiskirsto netolygiau. Dendritų ašyse, ypač pirmosiose, kaupiasi sunkiau lydūs elementai, o tarpšakiuose -gausiau lydesnių elementų. Dendritinė likvacija pašalinama, t. y. cheminė sudėtis išlyginama terminiu apdirbimu, kuris vadinamas homogenizaciniou atkaitinimu - lydinys ilgokai išlaikomas aukštoje temperatūroje. Dažnai taip sudėtis išlyginama tik iš dalies.
Makrolikvacija pasireiškia didesniuose lieto metalo tūriuose, ir gali būti neištaisomas metalo defektas. Būdingesnės yra dvi makrolikvacijos atmainos: zoninė ir tankio likvacijos. Zoninė likvacija būdingesnė didesnės masės liejiniams ir gali apimti visą liejinio tūrį. Šiuo atveju išlieto metalo, pavyzdžiui, luito paviršiuje yra gausiau tų elementų, kurių lydymosi temperatūra aukštesnė, o centrinėje dalyje gausiau lydesnių elementų. Lydesni metalai dažnai ir mažiau stiprūs, todėl luito paviršinės ir centrinės dalių mechaninės savybės gali pastebimai skirtis. Centrinėje luito dalyje kaupiasi ne tik lydesnieji metalai, bet ir nemetalinės priemaišos. Taip centrinėje verdančio stingimo plieno luito dalyje, palyginti su elementų koncentracija tolygiame išlydytame metale, gali būti 300 % sieros, 220 % fosforo, 110 % anglies. Kai kurių elementų pasiskirstymo tokio luito skerspjūvyje schema vaizduojama 4.8 paveiksle. Gaminių paviršiniai
)
 (
7pav. Intrakristalinės
likvacijos schema
)
 (
6 pav. Dendritinis kristalas: a - susiformavimas, b - schema
)


 (
sluoksniai dažnai dirba sunkesnėmis sąlygomis negu vidiniai (paviršių veikia aplinka, didesni tempimo bei
lenkimo įtempiai, jie gali būti dildomi),
)
 (
todėl lietą metalą apdirbant spaudimu, pavyzdžiui, iš luitų
gaminant strypus, stengiamasi, kad centriniai sluoksniai neišlystų
į paviršių. To negalima išvengti gaminant lakštinį metalą. Šiuo
atveju zoninė likvacija neleistina.
Zoninė likvacija tuo ryškesnė, kuo didesnė liejamo metalo
masė ir kuo lėčiau ji stingsta. Todėl dėl zoninės likvacijos tenka
riboti liejinio (luito) masę.
Tankio, arba savitojo svorio, likvacija pasireiškia, kai
lydinio komponentų savitasis svoris labai skiriasi, taip pat, kai
skiriasi pirmiau išsikristalizavusių sudėtinių lydinio dalių ir
)
 (
likusio skystojo tirpalo masė. Dėl tankio skirtumo gali nesimaišyti, susisluoksniuoti išlydytas metalas,
pavyzdžiui, šviną sulydant su geležimi. Šiuo atveju sunkesnieji komponentai kaupiasi apatinėje liejinio
dalyje. Tai būdinga kai kuriems antifrikciniams lydiniams (babitams), taip pat Cu-Pb, Pb-Zn tipo
lydiniams. Tankio likvacijos padeda išvengti spartesnis aušinimas, taip pat papildomas legiravimas tam
tikrais elementais, pavyzdžiui, į Pb-Sb lydinį pridedama ne mažiau kaip 5% Cu.
Lietame metale susidaręs cheminės sudėties netolygumas išlieka ir valcuojant arba kalant.
Apdirbant spaudimu, išsitėsia ne tik likvaciniai tūriai, bet ir priemaišų sankaupos. Susidaro būdinga
pluoštinė struktūra.
Dendritinė likvacija metale, kuriame auštant vyksta alotropiniai ar kiti struktūriniai pasikeitimai -
antrinė kristalizacija, - gali sukelti antrinę likvacija. Šio reiškinio pagrindinės priežastys dvi: pirma,
skirtingos sudėties mikrotūriuose virsmai prasideda skirtingoje temperatūroje, todėl gali skirtis ir virsmo
produktai, ir, antra susikaupusios priemaišos keičia virsmų temperatūrą. Tai ypač išryškėja, kai metalas
lėtai aušta.
)
 (
Antrinė likvacija deformuotame
metale gali pasireikšti kaip
struktūrinis eilėtumas. 4.9
paveiksle vaizduojami du
eilėtumo atvejai: a -struktūrinis
eilėtumas vidutinio anglingumo
pliene, b - karbidinis eilėtumas
gausiai legiruotame įrankiniame
pliene. Karbidinis eilėtumas
atsiranda todėl, kad pirminės
kristalizacijos metu iš pradžių
)
 (
kristalizuojasi vienos sudėties metalo grūdeliai, o tik vėliau, pirminių grūdelių tarpuose, kitos - karbidinės sudėties grūdeliai. Kalant karbidiniai grūdeliai susmulkinami ir išsidėsto eilutėmis deformavimo kryptimi. Šių plienu struktūra smulkiau aptariama kalbant apie įrankinius plienus.
Savitas cheminio netolygumo atvejis - tai struktūroje esantys nemetaliniai intarpai: oksidai, sulfidai, nitridai bei silikatai. Metalą nevientisą taip pat daro dujų pūslelės, šlako tuštumos ir kiti panašūs defektai.
 
3. Metalų lydiniai
Metalų lydiniai - tai metalams būdingų savybių, vizualiai vienalytės medžiagos, gaunamos sulydžius skirtingus metalus arba metalus su nemetalais. Svarbiausia metalų lydinių savybė - jie turi metalinį ryšį, kuris ir suteikia metališkųjų savybių.
Metalų lydinius galima gauti ir kitais būdais, pavyzdžiui, difuziniu, galvaniniu, sukepinant skirtingų metalų supresuotus miltelių mišinius arba išpurškiant skystus metalus.
Techniškai gryni metalai yra plastiški. Jie laidesni elektrai bei šilumai negu jų lydiniai, tačiau ne tokie stiprus, mažiau atsparūs dilimui. Metalus legiruojant, t. y. sulydant su kitais elementais, gali keistis jų savybės, taip pat atsiranda ir naujų. Pavyzdžiui, chemiškai grynos geležies kietumas nesiekia 50 HB, o sulydžius ją su 0,5% anglies, - padidėja keturis kartus, taip pat lydinį jau galima grūdinti ir kietumą padidinti dar tris kartus. Toks plienas sulydytas su daugiau - kaip 13 % chromo, tampa nerūdijantis,
)
 (
9 pav. Antrinė likvacija: a - struktūros eilėtumas, b - karbidinis eilėtumas
)
 (
8 pav. Priemaišų pasiskirstymas plieno
liuito skerspjūvyje
)
 (
atsparesnis oksidacijai aukštoje temperatūroje.
Cheminiai elementai, iš kurių sudaromi lydiniai, vadinami komponentais. Komponentais gali būti laikomi ir tarpmetaliniai junginiai, kurie susidarę pirminės kristalizacijos metu, išlieka stabilūs ir aušdami. Lydinius sudaro tik tokie komponentai, kuriuos išlydžius gaunami vienalyčiai skystieji tirpalai, t. y. kai komponentų atomai visame lydalo tūryje pasiskirsto tolygiai.
Vienalyčiai skystieji tirpalai gali kristalizuotis įvairiai. Kai, vykstant pirminei kristalizacijai, susidaro tik vienos rūšies grūdeliai, tuomet sukietėjęs lydinys vadinamas vienfaziu, o kai susidaro kelių rūšių grūdeliai - daugiafaziu. Fazė - tai vienos rūšies, t. y. vienodos cheminės sudėties ir kristalinės sandaros, dalelės lydinyje. Nesvarbu kaip jos išsidėsčiusios, svarbu, kad nebūtų per daug mažos ir turėtų skiriamuosius (tarpfazinius) paviršius su kitos rūšies dalelėmis.
Fazių morfologija, t. y. dydis, forma ir išsidėstymas lydinyje, matoma per mikroskopą, vadinama struktūra. Atskiros fazės arba specifiniai jų deriniai, visuomet susidarantys kristalizacijos ir tolesnio aušimo sąlygomis, vadinami struktūrinėmis sudedamosiomis lydinio dalimis. Fazių visuma, nagrinėjama tam tikromis sąlygomis ir užimanti tam tikrą tūrį, vadinama sistema. Sistemą gali sudaryti kietosios, skystosios ir dujinės fazės.
Kristalizuojantis vienalyčiam skystam tirpalui, gali susidaryti kelių rūšių fazės ir jų mišiniai:
a b
)
 (
1) susilydę ribomis atskirų
komponentų grūdeliai; šie
daugiafaziai lydiniai vadinami
mechaniniais mišiniais;
2) grūdeliai, kuriuose komponentų
atomai pasiskirstę tolygiai; šie
vienfaziai lydiniai vadinami
kietaisiais tirpalais;
3) grūdeliai, kuriuose komponentų
atomai susijungę į naujo tipo
gardelę; šie lydiniai vadinami
)
 (
tarpmetaliniais junginiais;
4) susilydę ribomis įvairių fazių grūdeliai, pavyzdžiui, dviejų rūšių kietųjų tirpalų arba kietųjų
tirpalų su tarpmetaliniais junginiais; tai daugiafaziai lydiniai,
5) grūdeliai, kuriuos sudaro būdingo išsidėstymo fazių mišiniai; tokie mišiniai atskirų grūdelių
apimtyje gali susidaryti ir pirminės ir antrinės kristalizacijos metu;
6) metališkųjų savybių neturinčios dalelės. Tai oksidai, nitridai, sulfidai, silikatai ir kiti tam tikru
santykiu susidarę metalų junginiai su nemetalais arba priemaišinių nemetalų junginiai. Jie neužima viso
lydinio tūrio (kitaip medžiaga nebūtų vadinama metalų lydiniu) ir vadinami nemetaliniais intarpais.
Tokios priemaišos lydinyje nepageidautinos, nes daro jį trapų, kartais skatina jo koroziją.
Kietųjų tirpalų, mechaninių mišinių ir kai kurių nemetalininių intarpų geležyje schemos
vaizduojamos 10 paveiksle.
 
3.1. Mechaniniai mišiniai
Šie lydiniai susidaro tuomet, kai vykstant pirminei kristalizacijai, tos pačios rūšies atomai vieni
kitus traukia stipriau negu skirtingų rūšių. Tada pirminės užuomazgos susidaro tik iš vienos rūšies atomų -
vienos iš vieno komponento atomų, kitos - iš kitų. Prie šių užuomazgų iš skysto tirpalo jungiasi tik tos
pačios rūšies atomai. Kristalizacija baigiasi tada, kai savo ribomis susilydo skirtingos rūšies, t. y. sudaryti
iš skirtingų atomų, grūdeliai.
)
 (
10 pav. Kietųjų tirpalų (a), mechaninių mišinių (b) ir nemetalinių intarpų
(c) struktūrinės schemos
)


 (
Mechaniniai mišiniai susidaro esant bet kuriam komponentų santykiui. Jie gali būti dvifaziai ir daugiafaziai. Visais atvejais šių lydinių savybės artimos grynųjų metalų savybėms, nes lydinių grūdeliai susidarę iš grynųjų metalų. Mechaninio mišinio tipo lydinių savybės yra tarpinio lygio tarp jų sudarančių komponentų savybių ir proporcingos šių komponentų kiekiui. Įvairių lydinių savybių priklausomybė nuo komponentų koncentracijos dvikomponenčiams lydiniams, pateikta 11 paveiksle: a - mechaninio mišinio tipo lydiniams, b - kietiesiems tirpalams, c - lydiniams su tarpmetaliniais junginiais. Mechaninių mišinių, ypač smulkiagrūdžių, savybių priklausomybė nuo koncentracijos yra tiesinė, kietujų tirpalų - "grandininės", o tarpmetalinio junginio savybės ryškiai skirtingos.
 
3.2 Kietieji tirpalai
 
Šie lydiniai susidaro tuomet, kai pirminės kristalizacijos metu skirtingų komponentų atomai išlieka tolygiai pasiskirstę visoje lydinio masėje, išlaikydami gausesniojo komponento gardelę. Kietuose tirpaluose komponentai sudaro bendrus grūdelius esant bet kuriam komponentų santykiai (kartais iki tam tikros ribos). Čia taip pat dažniausiai būna metalinis ryšys, ir todėl kietieji tirpalai turi ryškių metališkųjų savybių, nors nebūtina tarpinio lygio tarp grynų komponentų savybių. Kietujų tirpalų struktūra analogiška grynųjų metalų struktūrai: stebint optiniu mikroskopu, matomi tik vienarūšiai grūdeliai ir grūdelių ribos (10 pav.).
 
Kietujų tirpalų yra dvi rūšys: pakeitimo ir įterpimo. Kietuose pakeitimo tirpaluose gausesniojo komponento gardelėje atskirus atomus pakeičia kito (kitų) komponento atomai. Kai pakeičia bet kuriuo santykiu ir neribotai, susidarantys kietieji tirpalai vadinami ištisiniais. Neribotai vienus atomus pakeisti kitais galima tik tada, kai komponentų atomų skersmenys skiriasi ne daugiau kaip 14–15 % (geležies - iki 8 %), kai jų gardelės vieno tipo, o elektroninė koncentracija nesiekia kritinės reikšmės (KCT gardelei - 1,48, KPC gardelei ~1,36). Taip pat svarbu, kad elementai periodinėje sistemoje būtų artimi, t. y. vienos ir tos pačios periodinės sistemos grupės, Pavyzdžiui, I, V, VI ir VIII grupių metalai sudaro neribotus kietuosius tirpalus.
 
Nurodytos sąlygos ištisiniams kietiesiems tirpalams susidaryti yra būtinos, tačiau kartais jų nepakanka, pavyzdžiui, Ag-Cu lydiniams. Kai atomų dydžių skirtumas didesnis, gardelė labai iškreipiama ir susikaupusi tamprioji energija, pasiekusi tam tikrą kritinę reikšmę, ją padarytų nestabilią. Todėl tirpumas sumažėja. Taip varyje gali ištirpti iki 39 % cinko arba iki 9,4 % aliuminio (varis - vienvalentis, cinkas - divalentis, aliuminis - trivalentis), geležyje gali ištirpti tik iki 0,2 % fosforo.
 
Už grynuosius metalus kietieji tirpalai yra stipresni, kietesni, mažesnio elektrinio laidumo, mažiau plastiški (tik, iki tam tikros ribos legiruoti, vario lydiniai plastiškesni už gryną varį).
 
Ištisinius kietuosius tirpalus gali sudaryti tokios sistemos: Ag-Au, Cu-Ni, Mo-V, Ge-Si ir kt. Juose atomai dažniausiai pasiskirstę statistiškai. Tačiau kartais, kai komponentų atomų santykis artimas 1:1, 1:2 arba 1:3, atomai gardelėse gali išsidėstyti su tikra papildoma tvarka, pavyzdžiui, aukso atomai - KCP gaidelės viršūnėse, o vario -plokštumų centruose. Tokie kietieji tirpalai vadinami tvarkiaisiais arba superstruktūromis. Susidarant papildomai atomų išsidėstymo tvarkai, kietujų tirpalų savybės kinta: pagerėja elektrinis laidumas, įmagnetėjimas, jie tampa stipresni bei kietesni, bet mažėja plastiškumas. Kietujų tirpalų schemos vaizduojamos 12 paveiksle: a - paprastasis pakeitimo tirpalas, b - tvarkusis
)
 (
11 pav. Mechaninių savybių priklausomybė nuo dvikomponenčio lydinio
koncentracijos: mechaninių mišinių (a), kietųjų tirpalų (b) ir lydinių su
tarpmetaliniais junginiais (c)
)
 (
pakeitimo tirpalas, c - varžos priklausomybė nuo Au-Cu lydinio koncentracijos (ištisinė linija rodo paprastojo, o brūkšniuotoji - tvarkiojo kietojo pakeitimo tirpalo priklausomybę).
)
 (
Superstruktūriškumas gali būti dalinis: arba
ne visi atomai persitvarko, arba jų trūksta iki
optimalaus santykio. Tvarkusis išsidėstymas
mažėja kylant temperatūrai ir, pasiekus tam
tikrą kritinę temperatūrą, išnyksta. Aušinant
sparčiau, papildoma tvarka nesusidaro.
[terpimo kietieji tirpalai susidaro
tada, kai į gausesniojo komponento gardelės
tarpatomines ertmes (tarpmazgius) įsiterpia
kito komponento atomai. Tarpatomines
ertmės nėra didelės: KCT gardelėje - 0.29 R.
)
 (
ertmės nėra didelės. KCT gardelėje - 0,29 R,
o KPC gardelėje - 0,41 R, čia R - pagrindinių atomų spindulys. Todėl gali įsiterpti tik nedideli kai kurių
nemetalų atomai: anglies (r = 0,077 nm), boro (0,091 nm), azoto (0,071 nm), vandenilio (0,046 nm). Šie
atomai įsiterpia į pereinamųjų metalų - geležies, chromo, vanadžio, molibdeno ir kitų - gardeles. Dėl
elektronų posluoksnių persidengimo ertmės truputį prasiplečia, pavyzdžiui, nuo 0,41R iki 0,59 R.
Įterpimo kietųjų tirpalų gardelės iškreipiamos labiau, todėl jų tirpumo ribos nedidelės: geležies
KCP gardelėje, esant aukštai temperatūrai gali ištirpti iki 2,14 % C, o geležies KCT gardelėje - tik ne
daugiau kaip 0,02 % C. Įterpimo kietųjų tirpalų schema vaizduojama 13 paveiksle.
)
 (
Kai sulydomi keli komponentai, gali susidaryti mišrūs kietieji tirpalai. Taip
geležį sulydžius su manganu ir anglimi, mangano atomai pakeičia geležies
atomus jų gardelėje, o anglies atomai įsiterpia į šią gardelę.
Kietieji tirpalai technologiškai plastiški, stipresni už pagrindinį
komponentą tąsūs. Todėl jie sudaro daugelio konstrukcinių lydinių pagrindą.
Kartais prie kietųjų tirpalų priskiriami junginių bazėje susidarę
deriniai. Pavyzdžiui, karbidų TiC, VC, ZrC ar NbC gardelėje gali likti
neužpildytos kai kurios anglies atomų vietos. Šiuo atveju greta junginio yra ir
perteklinio metalo atomų, kurie išsidėstę junginio gardelėje. Tokia defektinė
)
 (
gardelė vadinama neužpildymo kietuoju tirpalu.
)
 (
3.3. Tarpmetaliniai junginiai
 
Šie lydiniai susidaro tada, kai komponentų atomai negali sudaryti ištisinių kietųjų tirpalų. Pagal koncentraciją tarpmetaliniai junginiai lydinių šeimoje, t. y. visų galimų tam tikrų komponentų skirtingų koncentracijų eilėje yra tarpiniai tarp ribotų kietųjų tirpalų. Be to jų savybės yra tarpinės tarp ryškių metališkųjų ir būdingų nemetalams. Dėl šių priežasčių tarpmetaliniai junginiai vadinami *tarpinėmis fazėmis*.
 
Pavyzdžiui, vario ir cinko lydinių šeima. Šiuose lydiniuose susidaro du ribotieji kietieji tirpalai: cinko varyje (iki 39% Zn) ir vario cinke (iki 3% Cu). Keičiant koncentraciją susidaro net trejopi tarpmetaliniai junginiai: CuZn (46...50 % Zn), $\text{Cu}_5\text{Zn}_8$, (59...68 % Zn) ir CuZn, (79...86 % Zn). cheminė sudėtis, priešingai tipiniams cheminiams junginiams, nėra griežta ir gali svyruoti tam tikrose ribose.
 
Svarbiausios tarpmetalinių junginių rūšys yra kelios: elektroniniai junginiai, Layeso fazės ir sigma-fazės. Joms visoms bendra: tarpmetaliniai junginiai sudaro naujas kristalines gardeles, kurios skiriasi nuo jas sudarančių komponentų gardelių. Todėl ir jų savybės skirtingesnės. Tai vaizduojama 11 paveiksle, c.
 
Tarpmetaliniai junginiai, kaip ir kietieji tirpalai, lydiniuose žymimi graikiškomis raidėmis.
 
Elektroniniai junginiai, dar vadinami Hume-Rothery fazėmis, priskiriami prie labiausiai paplitusių tarpmetalinių junginių. Jie susidaro esant tam tikram valentinių elektronų skaičiaus ir juos išskiriančių atomų skaičiaus santykiui: 3/2, 21/13 ir 7/4. Šios trys fazes turi skirtingas gardeles ir žymimos kitomis graikiškomis raidėmis: $\beta$- KCT gardelė (pavyzdžiui, $\text{Cu}_5\text{Zn}_8$ , $\text{Cu}_3\text{Al}$, $\text{Cu}_5\text{Sn}$), $\gamma$- sudėtinga daugiaatomė gardelė (pavyzdžiui, CuZn, CuAl) ir $\epsilon$ - HT gardelė (pavyzdžiui, CuZn,, CuSn, $\text{Ag}_3\text{Al}_1$). Elektroninius junginius sudaro vienvalenčiai metalai (Cu, Ag, Au, Li), kartais ir pereinamieji (Fe, Co, Ni, Mn) su paprastais daugiavalenčiais (Zn, Cd, Sn, Al, Be, Ga). Pavyzdžiui, vienvalentis sidabras ir
)
 (
13 pav. Įterpimo kietojo
tirpalo schema
)
 (
12 pav. Paprastasis (a), tvarkusis (b) kietasis pakeitimo tirpalas
ir savybių priklausomybė nuo struktūros tvarkingumo (c)
 
KPC
)


 (
trivalentis aluminiumis junginyje Ag₅Al₃ turi 8 atomus, kuri atitinkamai turi 5x1 + 3x3 = 14 elektronų, taigi santykis 14/8 = 7/4.
 
Kai elektroniniuose junginiuose susidaro papildoma tvarka (superstruktūriškumas), tai junginį žyminti graikiška raidė rašoma su kabute, pavyzdžiui, β'. Superstruktūrai susidarius, elektroninis junginys tampa stipresnis, bet kartu trapesnis. Elektroniniuose junginiuose dažniausiai būna metalinis ryšys.
 
Laveso fazės susidaro tuomet, kai lydinyje esančių komponentų atomų dydis skiriasi 20...30 %. Tuomet santykiu AB₂ susidaro nauja gardelė, dažnai sudėtinga kubinė arba heksagoninė. Čia raide B pažymėtas mažesnysis atomas. Pavyzdžiui, MgCu₂, MoFe₂, TiCr₂, MgZn₂. Kadangi Laveso fazių gardelės sudėtingesnės, tai šios fazės kietesnės ir trapesnės už kietuosius tirpalus. Tačiau jų metališkosios savybės yra ryškios.
 
σ-fazės susidaro sulydant skirtingus pereinamuosius metalus, kurių atomų dydis skiriasi nedaug ir kurie yra lėtai aušinami. Jų pasitaiko tokioise lydiniuose, kaip Fe-Cr, Ni-V, Fe-Cr-Mo. σ-fazės turi sudėtingas trisdešimties atomų gardeles, todėl yra kietos, trapios ir turi didelę įtaką metalo savybėms. Jos gali užimti visą lydinio tūrį arba būti greta kietojo tirpalo grūdelių. Pavyzdžiui, sulydžius geležį su chromu sigma fazės gali atsirasti lydiniuose, kuriuose chromo yra maždaug nuo 25 iki 70 %, o ši fazė yra vienintelė 42...48 % Cr koncentracijų intervale. Šiuos lydinius įkaitinus iki daugiau kaip 800 °C, σ-fazės išyra, ir, sparčiau aušinant, nesusidaro.
 
Įsiskverbimo fazės nėra tarpmetaliniai junginiai, nors jų savybės ir panašios. Šias fazes sudaro pereinamieji metalai su nemetalais, kurių atomai nedideli, - anglimi, azotu, boru ir vandeniliu. Kai šių nemetalų lydinyje nedaug, tai jie gali sudaryti įterpimo kietuosius tirpalus. Kai šių elementų daug, susidaro tarpinės fazės. Jų struktūra priklauso nuo nemetalo ir metalo atomų spindulių santykio: kai jis ne didesnis kaip 0,59, susidaro paprasta kubinė arba heksagoninė gardelės. Metalo atomai išsidėsto gardelės mazguose, o nemetalo - tarpmazgių vietose. Šių įsiskverbimo fazių formulė elementari: MeX (WC, TiC, TiN, ZrB ir kt.), Me₂X (Fe₂N, W₂C, Mo₂B ir kt), Me₄X (Fe₄N, Nb₄C, Mn₄N ir kt.), MeX₂ (TiB₂, TaB₂ ir kt.). Formulė VC atitinka anglies atomais visiškai užpildytą gardelę, tačiau šios fazės struktūra išlieka ir esant nedideliam anglies atomų trūkumui, pavyzdžiui, VC₀,₇₅ Taigi kai kurie monokarbidai gali egzistuoti tam tikrame koncentracijų intervale.
 
Įsiskverbimo fazėms būdingas mišrus metalinis-kovalentinis ryšys. Todėl jos yra laidžios elektrai, jų elektros varžos koeficientas teigiamas (varža didėja kylant temperatūrai). Kartu jos yra labai kietos, turi aukštą lydymosi temperatūrą (aukščiausią iš visų tarpinių fazių). Dažnai įeina į įrankinių plienu sudėtį.
 
Kai atomų spindulių santykis didesnis kaip 0,59, tuomet susidaro sudėtingos gardelės, kitokia santykinė sudėtis, pavyzdžiui, Fe₃C, Cr₇C₃, Cr₂₃C₆ ir kt.
 
3.4. Cheminiai junginiai
 
Cheminiai junginiai lydiniuose yra kaip nemetaliniai intarpai. Jie sudaryti joninio arba mišraus joninio-kovalentinio ryšio pagrindų. Kai kurių nemetalininių intarpų metalo struktūroje schemos vaizduojamos 14 paveiksle.
 
Cheminiams junginiams būdinga ne tik pastovi sudėtis, - savita jų kristalinė gardelė, specifinės fizinės bei cheminės savybės, kurios labai skiriasi nuo junginius sudarančių elementų savybių. Pavyzdžiui, aliuminio kietumas 20 HB, vario - 35 HB, o junginio CuAl₂ - 400 HB.
)
 (
Būdingiausi joniniai junginiai - tai oksidai, pavyzdžiui, FeO, Al₂O₃, TiO₂. Būdingiausi joninio-
)
 (
14 pav. Būdingiausių plieno nemetalinių intarpų schemos
)
 (
kovalentinio ryšio junginiai - kai kurie sulfidai ir fosfidai: ZnS, PbS, AlP, GaP ir kt.
Normalaus valentingumo junginiams - AlSb, GaSb, CdTe, Mg2Sn, PbS, AlP, Mg2Si ir kt. - būdingos puslaidininkių savybės.
 
4. Lydinių būsenos diagramos
Metalų lydinių fazių pusiausvyros būsenos diagramos, kurios trumpiau vadinamos lydinių būsenos diagramomis, - tai temperatūros ir koncentracijos ašyse per kritinius taškus, kurie rodo virsmų fazių pasikeitimo pradžią arba pabaigą, nubrėžti grafikai. Juose parodyta nagrinėjamos lydinių šeimos fazinė sudėtis esant bet kuriai koncentracijai bei temperatūrai, šių fazių sritys, taip pat visų galimų koncentracijų lydinių lydimosi ir pirminės bei antrinės kristalizacijos pradžios ir pabaigos temperatūros.
Lydinių būsenos diagramos skirstomos pagal kristalizaciją, pagrindinius fazinius pasikeitimus bei lydinius sudarančių komponentų skaičių. Pagrindinės - dvikomponentės, kuriose atsispindi pagrindiniai lydiniuose susidarantys fazių tipai bei jų pasikeitimai kaitinant ar aušinant. Pagrindinės šių diagramų nagrinėjimo išvados taikomos ir nagrinėjant daugiakomponentes diagramas.
Lydinių būsenos diagramos turi ne tik teorinę, bet ir praktinę reikšmę:
1 - rodo, kaip formavosi nagrinėjamo lydinio struktūra ir kokių galima tikėtis lydinio savybių;
2 - padeda esamoms darbo sąlygoms parinkti tinkamiausią lydinio koncentraciją;
3 - nurodo, kokį apdirbimo būdą galima taikyti;
4 - rodo, ar lydinys tinkamas lieti, jo polinkį sudaryti likvacijas, išlydyto metalo užpylimo temperatūrą ir padeda spręsti apie jo takumą;
5 - rodo, ar galima lydinį apdirbti termiškai ir kokia optimaliausia šio apdirbimo temperatūra.
Lydinių būsenos diagramos sudaromos ir patikslinamos įvairiais būdais: termine analize, rentgeniniu-struktūriniu, dilatometriniu (kuris parodo kaip keičiasi tūris keičiantis temperatūrai), elektros varžų, metalografiniu ir kt. Visi šie būdai leidžia nustatyti ir sunkiau apčiuopiamų fazinių bei struktūrinių pasikeitimų pradžį bei pabaigą, patikslinti susidariusių struktūrų parametrus. Kai yra pakankamai termodinaminių duomenų, diagramas galima sudaryti ir teoriškai.
Praktiškiausias, nors ir didelės apimties būdas - terminė analizė. Jai naudojamos kiek galima didesniam įvairių koncentracijų skaičiui sudarytos aušinimo (arba kaitinimo) kreivės, kurios rodo, kaip keičiasi lydinio temperatūra laikui bėgant. Pirminės kristalizacijos metu, ir jau sukietėjusiems metalams pereinant iš vienos būsenos į kitą, išsiskiria šiluma, todėl toks perėjimas vyksta esant pastoviai temperatūrai, ir aušimo kreivėje susidaro pastovios temperatūros laiptelis. Šios temperatūros, kurioms esant prasideda arba baigiasi faziniai virsmai, vadinamos kritinėmis temperatūromis, o jas atitinkantieji taškai diagramose - kritiniais taškais.
Pusiausvyros vadinama tokia temperatūra, kuriai esant dviejų skirtingų fazių, pavyzdžiui, kietosios ir skystosios fazių laisvosios energijos lygios. Norint kietą metalą išlydyti, reikia jį įkaitinti iki šiek tiek aukštesnės negu pusiausvyros temperatūra, t. y. perkaitinti, o kad išlydytas metalas kristalizuotųsi, reikia jį ataušinti iki šiek tiek žemesnės už pusiausvyros temperatūrą, t. y. peraušinti. Tai vaizduojama 15 paveiksle: kairėje - kaitinimo kreivė, o dešinėje - trys aušinimo kreivės variantai, kurie atitinka skirtingus aušimo greičius. Kuo sparčiau keičiama temperatūra, tuo labiau metalas peraušinamas, t. y. tuo žemesnėje temperatūroje vyksta kristalizacija. Virsmo temperatūra tuo artimesnė pusiausvyros Ts, kuo lėčiau temperatūra keičiasi. Sudarant
)
 (
lydinių būsenos diagramas, imamas toks atvejis, kai temperatūra
keičiasi be galo lėtai ir todėl jos vadinamos lydinių fazių
pusiausvyros būsenos diagramomis.
Dvikomponentei lydinių būsenos diagramai sudaryti
imama kiek galima daugiau tų pačių komponentų skirtingų
koncentracijų lydinių, sudaromos jų aušimo kreivės ir šių kritiniai
taškai ties atitinkamomis koncentracijomis perkeliami į suminę
diagramą temperatūros ir koncentracijos ašyse. Atidėtus taškus
sujungus sklandžiomis kreivėmis ir gaunama lydinių fazių
pusiausvyros būsenos diagrama Koncentracijų ašis
dvikomponentėje diagramoje yra baigtinio ilgio: joje atidėtos
pirmojo komponento koncentracijos nuo 0 % iki 100 % ir
)
 (
pirmojo komponento koncentracijos nuo 0 % iki 100 % ir
atitinkamai antrojo komponento - nuo 100 % iki 0 %. Šios koncentracijos atidedamos pagal masės dalis,
)


 (
kai diagramų paskirtis praktinė, arba pagal atomų santykį - kai diagramų paskirtis teorinė.
 
4.1. Eutektinė lydinių būsenos diagrama
Eutektinė diagrama sudaroma tokiai lydinių šeimai, kurios išlydyti komponentai viens kitame
tirpsta neribotai, tačiau kieti viens kitame visiškai netirpsta, ir sudaro arba atskirų fazių (komponentų),
arba bendrus, išsidėsčiusius tam tikra tvarka, abiejų fazių mišinio grūdelius, vadinamus eutektiniais.
Eutektiniai grūdeliai susidaro pastovioje temperatūroje iš karto kristalizuojantis abiems fazėms. Ši
žemiausia lydinių šeimos kristalizacijos temperatūra vadinama eutektinė (graikiškas žodis eutektos reiškia
lydus, lengvai liejamas).
Eutektika vadinamas atitinkamos koncentracijos bei struktūrinio išsidėstymo lydinys, taip pat
taškas diagramoje, kuriame, esant pastoviai temperatūrai, visas skystasis lydinys virsta vien eutektinio
mišinio grūdeliais.
Visoje šioje lydinių šeimoje vienintelio eutektinio lydinio aušimo kreivė yra tokia kaip grynųjų
metalų: jose yra tik vienas pastovios temperatūros laiptelis - vienas kritinės temperatūros taškas. Visų kitų
koncentracijų lydiniai kristalizuojasi dviem etapais: iš pradžių tam tikrame temperatūros intervale
kristalizuojasi grūdeliai to komponento, kurio yra perteklius palyginti su eutektine koncentracija. Visam
pertekliui išssiskyrus, o skystajam tirpalui igijus eutektine koncentraciją, kristalizuojasi likęs skystasis
tirpalas, sudarydamas eutektinius grūdelius greta anksčiau išssiskyrusių perteklinio komponento grūdelių.
Bet kurios koncentracijos lydinio eutektinė dalis kristalizuojasi toje pačioje eutektinėje temperatūroje, tuo
tarpu perteklinio komponento kristalizacijos pradžios temperatūra kiekvienos koncentracijos lydinio
skirtinga. Ji tuo artimesnė gryno komponento lydymosi bei kristalizacijos temperatūrai, kuo labiau
bendroji lydinio koncentracija skiriasi nuo eutektinės.
)
 (
Tipinės aušimo kreivės bei
susidarančių struktūrų schemos
vaizduojamos 16 paveiksle: a -
gryno metalo, b - eutektinio
lydinio, c -bet kurio kitos
koncentracijos lydinio. Čia AB -
skysto metalo aušimas,- BC - šio
metalo kristalizacija, CD -
sukietėjusiu metalo aušimas, KL
- skysto lydinio aušimas, LM -
perteklinio komponento
kristalizacija, MN - eutektinės
dalies kristalizacija, NP -
sukietėjusio lydinio aušimas.
Pagal abiejų fazių
)
 (
...agui abiejų fazių
išsidestymą eutektikos skirstomos į keturias pagrindines rūšis: plokštelinę, cilindrinę (stiebinę), rutulinę ir
adatinę. Jų schemos parodytos 17 paveiksle.
)
 (
Plokštelinę eutektiką sudaro periodiškai pasikartojančios
dviejų fazių plokštelės. Santykinis jų storis atitinka
eutektikos komponentų santykį (įvedus komponentų tankio
pataisą), o absoliutinis - priklauso nuo peraušinimo
laipsnio: kuo sparčiau aušinama, tuo jos plonesnės.
Plokštelinę eutektiką turi daugelis eutektinių lydinių.
Cilindrinę eutektiką sudaro vienos fazės stiebeliai
kitos fazės pagrinde - matricoje. Ji būdinga baltajam ketui -
geležies ir anglies lydiniui. Rutulinė eutektika retesnė. Ją
galima rasti Cu-Cu₂O lydinyje. Adatinė eutektiką laikoma
anomaline, nes vienos fazės adatos kitos fazės matricoje
išsidėsto gana netvarkingai. Tokia eutektiką randama,
pavyzdžiai, silumine -aliuminio ir silicio liejamajame
lydinyje.
)
 (
16 pav. Eutektinės grupės lydinių aušimo kreivės ir susidarančių struktūrų
schemos: a - gryno metalo, b - eutektinio lydinio, c - tarpinės koncentracijos
lydinio
)
 (
4.17 pav. Pagrindiniai eutektikų tipai: a -
plokštelinė, b - cilindrinė (stiebinė), c -
rutulinė, d -adatinė
)
 (
Eutektinę diagramą turi Al-Sn, Cd-Zn, Pb-Sb, Bi-Cd, Pb-Au ir kai kurie kiti lydiniai. Kaip ji sudaroma Cd-Zn lydinių šeimai, parodyta 18 paveiksle. Lydinių būsenos diagramai sudaryti imama daug įvairių koncentracijų nagrinėjamos šeimos lydinių, ypač kai diagramos sudėtingos. Mokymui čia panaudotos septynios aušimo kreivės: dvi - abiejų komponentų (grynujų metalų), viena - eutektinės sudėties, dvi - lydinių su cinko pertekliumi (palyginus su eutektine koncentracija) ir dvi su kadmio pertekliumi.
Eutektinė koncentracija atitinka lydinį su 17% Zn ir 83% Cd. Paveikslo kairėje atidėtos aušimo kreivės, o dešinėje - jų kritiniai taškai, ties atitinkamomis koncentracijomis atidėti koncentracijos ir temperatūros ašyse. Paveikslo apačioje parodyta eutektinė lydinių būsenos diagrama, gauta sklandžiomis kreivėmis sujungus atidėtuosius kritinius taškus.
Šioje Cd-Zn lydinių būsenos diagramoje, kaip ir kitose šio tipo diagramose, yra dvi pagrindinės linijos: ACD - likviduso linija, ir BCF - soliduso linija. Likviduso linija rodo bet kurios koncentracijos lydinio kristalizacijos pradžią. Aukščiau likviduso yra tik skystas lydinys(liquidus).
)
 (
Soliduso linija rodo bet kurios koncentracijos lydinio kristalizacijos pabaigą. Žemiau soliduso
linijos yra vien kieti lydiniai (solidus). Eutektikos taškas C yra ir ant likviduso, ir ant soliduso. Tai rodo,
kad kristalizacija prasideda ir baigiasi šiame taške, t. y. esant pastoviai temperatūrai. Prieš pat prasidedant
kristalizacijai šiame taške yra vien skystasis eutektinės koncentracijos tirpalas, pasibaigus kristalizacijai -
vien kietas eutektinis mišinys, o bet kurioje tarpinėje padėtyje - dar nesusikristalizavusio skysto tirpalo ir į
eutektikos sudėtį įeinančios dvi kietosios fazės (čia kadmio ir cinko plokštelės eutektikoje). Pastovioje
temperatūroje kristalizuojasi ir gryni komponentai: taške A - cinkas, o taške D - kadmis. Todėl atkarpos
AB ir DF, kuriose komponentai visiškai sukietėję, vadinamos soliduso linijos tąsomis. Tarp likviduso ir
soliduso linijų auštant palaipsniui kristalizuojasi perteklinis komponentas, todėl šiuose plotuose yra
perteklinių komponentų grūdelių ir skystasis tirpalas, kurio sudėtis, auštant lydiniui, artėja prie eutektinės.
)
 (
18 pav. Eutektinio tipo lydinių būsenos diagramos sudarymas Zn-Cd lydinių šeimai
)


 (
Vieno iš lydinių (30% Cd ir 70% Zn) kristalizacijos eiga matoma aušimo kreivėje: taške 1 yra tik skystasis kadmio ir cinko tirpalas. Taške 2 pradeda skirtis perteklinis cinkas, todėl taške 3 yra išssiskyrusių cinko grūdelių skystame tirpale. Taške 4 baigė išssiskirti visas perteklinis cinkas, skystasis tirpalas pasiekė eutektinę koncentraciją ir prasi dėjo eutektikos kristalizacija. Todėl taške 5 greta anksčiau išssiskyrusių cinko grūdelių jau yra ir eutektinių grūdelių ir dar likusio skystojo tirpalo. Taške 6 baigia kristalizuotis eutektiniai grūdeliai, tuo pačiu ir visas lydinys. Todėl šiame taške, kaip ir taške 7, yra visiškai sukietėjęs lydinys, kurį sudaro cinko grūdelių ir eutektinių grūdelių mišinys. Kietoje būsenoje esantys komponentai vienas kitame visiškai netirpsta retai, todėl išnagrinėtąją diagramą galima laikyti sąlyginė.
 
4.2. Neriboto tirpumo lydinių būsenos diagrama
 
Neriboto tirpumo lydinių būsenos diagrama sudaroma šeimai lydinių, kurių ir skysti, ir kieti komponentai viens kitame tirpsta neribotai. Kristalizacijos metu, esant bet kuriai koncentracijai, jie sudaro vienfazius kietojo tirpalo grūdelius. Ištisinius kietuosius tirpalus gali sudaryti tokios komponentų poros, kaip pavyzdžiui: Ni-Cu, Ag-Au, Co-Ni, Mo-V arba Bi-Sb.
 
Kietųjų tirpalų kristalizacija skiriasi nuo grynųjų metalų arba eutektinių lydinių kristalizacijos, nes ji vyksta temperatūros intervale. Kietųjų tirpalų aušimo kreivė ir susidarančios struktūros schema vaizduojama 19 pav. Šioje kreivėje nėra pastovios temperatūros laiptelio, tik du perlinkimo - kristalizacijos pradžios ir pabaigos taškai.
)
 (
Nikelio ir vario lydinių šeimos visos aušimo kreivės panašios,
todėl kaip diagramos sudarymo pavyzdys greta dviejų grynų
komponentų kreivių pateikiamos tik trys kietųjų tirpalų aušimo kreivės:
25 % Cu -- 75 % Ni, 50 % Cu – 50 % Ni ir 75 % Cu – 25 % Ni.
Šios,kreivės ir gauta neriboto tirpumo diagrama vaizduojamos 20
paveiksle. Diagramos viršutinė linija yra likvidusas, aukščiau jos tik
skystasis tirpalas. Apatinė linija - solidusas, žemiau jos jau sukietėjęs
lydinys. Tarp likviduso ir soliduso yra kietojo tirpalo grūdelių ir
skystasis tirpalas. Bet kurioje koncentracijoje susidarę kietieji tirpalai
žymimi raide α. Likviduso linija lydinių būsenos diagramose rodo ne tik
nagrinėjamos sistemos kristalizavimosi pradžią, bet ir temperatūrinius
taškus, kuriuose atitinkamos koncentracijos skystas lydinys sudaro
)
 (
pusiausvyrą su kietu. Panašiai galima apibūdinti ir soliduso liniją: ji ne tik rodo bet kurios koncentracijos
lydinio kristalizavimosi pabaigą, bet ir kietojo lydinio koncentracijas, kur sukietėjęs lydinys, esant
atitinkamai temperatūrai, sudaro pusiausvyrą su skystu tirpalu.
Parodo, kad lidi...
)
 (
4.3. Riboto tirpumo lydinių būsenos diagrama
Riboto tirpumo lydinių būsenos diagrama sudaroma lydinių šeimai, kurios komponentai viens kitame neribotai tirpsta skystoje būsenoje, ribotai - kietoje būsenoje ir, esant tam tikrai koncentracijai, sudaro eutektikas - žemiausioje temperatūroje besilydančius, ribotų kietųjų tirpalų fazių mišinių grūdelius.
Šią diagramą galima laikyti tarpine tarp visiško netirpumo eutektinės ir neriboto tirpumo diagramų Tokią diagramą sudaro Ag-Cu, Bi-Sn, Ag-Pb, Pb-Sn ir kai kurios kitos lydinių šeimos.
Sidabro ir vario lydinių šeimos riboto tirpumo būsenos diagrama ir būdingos aušimo kreivės su struktūrų schemomis vaizduojamos 21 paveiksle. ACD - likviduso linija, o ABCFD - soliduso linija.
)
 (
100 75 50 25 0 %
20 pav. Neriboto tirpimo lydinių būsenos diagramos sudarymas Cu-Ni lydinių šeimai
)
 (
Taškas C - eutektika. Kraštinės diagramos dalys yra analogiškos neriboto tirpumo diagramamai, o vidurinė
dalis - eutektinei. Naujos linijos BG ir FL, rodo, kaip mažėja vieno komponento tirpumas kitame, krentant
temperatūrai jau sukietėjusiame metale. Tai solvuso linijos.
Auštant skystajam tirpalui, atkarpoje AC pradeda kristalizuotis kietasis vario tirpalas sidabre $\alpha$. Kai
lydinyje vario nedaug (iki 9%), tai atkarpoje AB baigia susikristalizuoti visas skystasis tirpalas ir žemiau
šios linijos yra tik vario kietojo tirpalo sidabre grūdeliai. Sukietėjusiame metale maksimalų vario tirpumą
sidabre atitinka taškas B – 9 % Cu. Krentant temperatūrai, mažėja gardelėse esančių atomų švytavimo
amplitudė, vakansijų tankis ir gardelių parametrai. Todėl mažiau galima vienus atomus gardelėje pakeisti
kitais, t. y. mažėja tirpumas. Auštančio lydinio vario tirpumo sidabre mažėjimą rodo solvuso linija BG.
Kambario temperatūrą atitinkančiame taške G vario sidabre gali ištirpti tik iki 1 %. Jeigu esant aukštai
temperatūrai jo buvo ištirpę daugiau kai 1 %, tai šis perteklius auštant žemiau linijos BG lygio išsiskiria
vario intarpais, tačiau ne gryno, o turinčio šiek tiek sidabro, t. y. sidabro kietojo tirpalo varyje intarpais
$\beta''$(intarpus žymi du brūkšneliai). Tokios koncentracijos lydinio kristalizacijos eigą ir susidarančių struktūrų
schemas rodo I aušimo kreivė $(a)$.
)
 (
Kai lydinyje yra šiek tiek daugiau vario (9...28 %), tai atkarpoje AC taip pat pradeda kristalizuotis vario kietasis tirpalas sidabre $\alpha$. Jis suima didesnę sidabro dalį, todėl skystajame tirpale, jam auštant tarp linijų AC ir BC, palaipsniai didėja vario koncentracija, ir skystojo tirpalo liekana atkarpą BC pasiekia įgijusi eutektinę koncentraciją. Čia ji virsta eutektiniais grūdeliais. Todėl žemiau linijos BC yra anksčiau išsiskyrusių kietojo tirpalo grūdelių ir eutektinėje linijoje susidariusių eutektinių grūdelių mišinys. Tokio
)
 (
2Į pav. Riboto tirpumo Ag-Cu lydinių būsenos diagrama ir susidarančių struktūrų schemos
)


 (
tipo lydinio kristalizacijos eigą ir susidarančių struktūrų schemą rodo per atkarpą CD einanti II aušimo kreivė (b).
Taškas C - eutektika. Jame susidaro abiejų ribotųjų kietųjų tirpalų ($\alpha$ ir $\beta$) mišinio grūdeliai.
Atkarpoje CD pradeda kristalizuotis sidabro (jo mažiau) kietasis tirpalas varyje - $\beta$. Žemiau atkarpos FD yra tik šio kietojo tirpalo grūdeliai. Žemiau solvuso linijos Čia iš sidabro kietojo tirpalo varyje pradeda išssiskirti sidabro perteklius, sudarydamas vario kietojo tirpalo sidabre intarpus $\alpha'$. Plote CDF auštant vyksta du reiškiniai: pirma, gausėja kietojo tirpalo grūdelių ir, antra, skystasis tirpalas, atiduodamas vario perteklių, palaipsniui artėja prie eutektinės koncentracijos. Atkarpoje CF skystojo tirpalo liekana virsta eutektiniais grūdeliais. Todėl žemiau linijos CF yra anksčiau išssiskyrusių kietojo tirpalo grūdelių ir eutektinių grūdelių mišinys.
Žemiau eutektinės linijos BCF taip pat skiriasi perteklinių fazių intarpai, tačiau dažniausiai jie susilieja su eutektika, vizualiai blogai išskiriami ir struktūros schemose nežymimi.
 
5. Atkarpų taisyklė
Atkarpų, arba sverto taisyklė padeda nustatyti fazių arba struktūinių sudedamųjų dalių santykį, taip pat jų koncentraciją bet kuriame diagramos dvifazio ploto taške. Kai kurie atkarpų taisyklės taikymo atvejai parodyti 22 paveiksle, kuriame pateikta riboto tirpumo bismuto ir alavo lydinių diagrama.
)
 (
Aukščiau likviduso linijos ACD yra tik viena skystoji fazė, todėl tame plote atkarpų taisyklė netaikoma. Pasirinktasis taškas N yra plote ACB, kuriame, be skystosios fazės (pažymėtos raidėmis Sk), yra ir kietoji fazė - bismuto kietojo tirpalo alave kristalitai (pažymėti raide $\alpha$). Pasirinktam taškui taikant atkarpų taisyklę, per jį brėžiama konoda - horizontali linija iki susikirtimo su pirmosiomis ištisinėmis linijomis (arba eutektikos bei eutektoido koncentraciją žyminčiomis brūkšninėmis vertikalėmis) diagramoje. Šiuo atveju per tašką N nubrėžta konoda susikerta su soliduso linija taške s ir su likviduso linija - taške l. Gautos atkarpos sN ir Nl yra atvirkščiai proporcingos kiekui tų fazių, iki kurių plotų ribų nubrėžta konoda:
)
 (
Statmuo, nubrėžtas iš susikirtimo taško s į koncentracijų ašį, rodo kietosios fazės sudėtį (12 % Bi), o
)
 (
22 pav. Atkarpų taisyklės taikymas riboto tirpumo Bi-Sn lydinių būsenos diagramoje
)
 (
iš taško l- skystosios (39 % Bi). Skystosios ir kietosios fazių santykis - 2 : 1.
Taškas M yra jau visiškai sukietėjusių lydinių plote, žemiau soliduso linijos atkarpos BC. Šiam taškui atkarpų taisyklę galima pritaikyti dviem variantais: pirma, ieškant fazių santykio ir, antra, ieškant struktūrinių sudedamųjų santykio. Šiame plote yra dvi fazės: gryno bismuto ir bismuto kietojo tirpalo alave - α. Taip pat yra ir dvi struktūrinės sudedamosios dalys: kietojo tirpalo α ir eutektinių grūdelių. Ieškodami fazių santykio, per tašką M brėžiame konodą iki kietojo tirpalo ribos (taškas a) ir iki bismuto vertikalės (taškas b). Atkarpa aM' atitinka bismuto kiekį, o atkarpa M'b - kietojo tirpalo kiekį. Ieškodami struktūrinių sudedamųjų santykio, per tašką M'' konodą brėžiame iki kietojo tirpalo srities (taškas c) ir iki eutektikos vertikalės (taškas d). Atkarpa cM'' atitinka eutektinių grūdelių kiekį, o atkarpa M''d- kietojo tirpalo grūdelių kiekį.
Atkarpų taisyklė gali padėti kiekybiškai įvertinti kristalizacijos eigą. Auštant skystajam tirpalui nuo taško K (90% Bi 10% Sn), kristalizacija prasideda taške K₁. Konoda K₁s₁, rodo, kad iš pradžių yra tik pirminės koncentracijos skystasis tirpalas. Auštant iki taško K₂, kristalizacija labai intensyvi ir todėl šiame taške kietosios ir skystosios fazių kiekis vienodas. Todėl per tašką K₂ nubrėžtos konodos atkarpos lygios: l₂K₂ = K₂s₂. Iš susikirtimo taškų nubrėžus statmenis į koncentracijų ašį, matome, kad kristalizuojantis išisskiriančios kietosios fazės sudėtis pastovi - 100% Bi, nes s₁ s₂, ir s₄ taškai yra ant bismuto vertikalės, o skystosios - palaipsniui artėja prie eutektinės, kurią pasiekia taške K₄. Per šį tašką nubrėžta konoda rodo, kad skystosios ir kietosios fazių santykis - 10 : 33, t. y. skystoji fazė, iš kurios susidaro eutektiniai grūdeliai, užima tik 30% visos lydinio masės. Šis bismuto ir eutektinių grūdelių santykis taške K₅ nepasikeičia. Tai rodo šiam taškui pritaikyta atkarpų taisyklė. Taške K₆ atkarpų taisyklė taikoma rasti fazių santykiui. Eutektikoje esančios kietojo tirpalo fazės santykis su bismuto faze -10:81.
 
6. Trikomponentės lydinių būsenos diagramos
Trikomponentės diagramos vaizduojamos trikampe prizme, kurios pagrindą sudaro lygiakrastis trikampis, vadinamas koncentracijų trikampiu, šonus - dvikomponentės diagramos, o viršų riboja likviduso ir soliduso paviršiai. Temperatūra atidedama ant prizmės briaunų. Todėl bet kurios su pagrindu lygiagretės plokštumos visi taškai rodo tą pačią temperatūrą. Trikomponentės diagramos temperatūros skalės ir koncentracijų trikampis vaizduojami 23 paveiksle. Norėdami rasti bet kurio taško K koncentraciją (cheminę sudėtį), šį tašką suprojektuojame į koncentracijų trikampį.
Koncentracijų trikampio kampuose atidėti gryni komponentai -A, B ir C. Per taško K projekciją brėžiamos lygiagretės tam trikampio šonui, kuris yra prieš ieškomojo komponento kampą. Pavyzdžiui, norėdami rasti, kiek lydinyje yra komponento C, brėžiame tiesę, lygiagrečią šonui AB. Komponento C koncentraciją rodo abu nubrėžtosios tiesės galai šoninėse koncentracijų skalėse, tačiau dažnai lygiagretė brėžiama į vieną šoną, kaip parodyta 23 paveiksle, d. Trikampio šone galima parodyti visų komponentų santykį ieškomame taške K.
)


 (
23 pav. Trikomponentės diagramos sudarymas: a - temperatūros ir koncentracijos koordinatės, b - visiško tirpumo Cu-Mn-Ni lydinių būsenos diagrama, c - koncentracijų trikampis, d-nagrinėjamo taško koncentracijos nustatymas
)
 (
Neriboto tirpumo diagramos
pavyzdys Cu-Ni-Mn lydinių šeimai
parodytas 4.21 paveiksle. Čia
pagrindui lygiagrečia plokštuma
kertamas likviduso ir soliduso
paviršius. Susikirtimo linijos
suprojektuotos į koncentracijų
trikampį: ab - likviduso izoterma, cd -
soliduso izoterma. Jei šie paviršiai
būtų kertami plokštumomis,
išsidėsčiusiomis tam tikrais
temperatūros intervalais, tai jų
susikirtimo linijų projekcijos sudarytų
vadinamąjį izotermų trikampį. Toks
trikampis vaizduojamas apatinėje 4.21
paveikslo dalyje. Čia ištisinėmis
linijomis nubrėžtos likviduso
paviršiaus izotermos, o
brūkšniuotomis - soliduso paviršiaus
izotermos.
Trikomponentę diagramą
kertant vertikalia plokštuma (25
)
 (
įtaka sandarai, kai trečiojo komponento koncentracija pastovi. Kai vertikalioji plokštuma diagramą kerta per kampą, gaunama diagrama, kuri rodo vieno komponento koncentracijos įtaką sandarai, kai kitų dviejų komponentų santykis pastovus (25 paveikslas, c).

b
25 pav. Trikomponenčių diagramų pjūviai: a - kirtimo plokštumos, b - pseudobinarinė diagrama, kai trečiojo komponento koncentracija pastovi, c - kampinis pjūvis, kai pastovus dviejų komponentų santykis
)




